《虞美人 同徐敬可看林家紫牡丹》
明代·曹溶

城南水涨前村路，险被青泥误。好风扶我画栏前，玉琢吴宫小字正当年。

王家步幛栖香满，晕逐脂痕转。醉中不奈拍声催，从此映花骝马带愁归。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。